Nanna qatlet lit-tifel ta’ binha fi Florida wara li b’taparsi “sorpriża” daħlitu magħha fil-kamra tal-banja u qatlitu b’daqqiet ta’ sikkina f’sidru, qalet il-Pulizija li qed jinvestigaw dan il-qtil makabru li seħħ l-Erbgħa li għadda. In-nanna Martha White ta’ 63 sena allegatament waqqfet lil Mason Rhinehart u lil ħuh il-kbir hekk kif kienu qegħdin jilagħbu video game fid-dar tagħha biex tgħidilhom li kellha “sorpirża” għalihom qabel ma ħadet liż-żgħir fil-kamra tal-banja u biċċrietu b’daqqiet ta’ sikkina f’sidru. Fil-fatt hija stiednet lil Mason jidħol fil-kamra tal-banju magħha u għalqet il-bieb qabel qatlitu. Hawnnhekk it-tifel instema’ jgħajjat: “Ma rridx immut, nitolbok toqtolniex”, irrakkonta ħuh il-kbir li semgħu jgħajjat għajjat tal-biża’ waqt li nanntu kienet qed tniffed lil ħuh bis-sikkina. Ħu Mason, li ma ssemmiex b’ismu, ipprova jidħol fil-kamra tal-banju biex jgħin lil ħuh. Iżda meta ma rniexxielux jidħol, it-tifel ċempel lil missieru u mar jistaħba. Aktar tard huwa qal lill-pulizija li huwa ra lil nanntu li bdiet tgħajjat li kellha sorpriża għalih ukoll, titlaq minn fuq il-post b’flixkun tal-inbid f’idejha. Fuq il-post waslu t-tobba u sabu lil Mason mixħut fl-art fil-kamra ta-banju b’diversi daqqiet ta’ sikkina f’sidru. Huwa ttieħed immedjatament l-isptar fejn ġie ċċertifikat mejjet ftit wara. Aktar tard, in-nanna nstabet miksija bid-demm fil-karozza tagħha ftit ‘il bogħod minn fejn tgħix. Il-Pulizija qalu li s’issa għadu mhux ċar x’wassalha biex toqtol lit-tifel ta’ binha. Dik hija waħda mill-affarijiet li l-investigaturi qegħdin jipprovaw jiskopru. In-nanna li f’dokumenti tal-qorti qalet lil pulizija li kienet “xebgħet” kienet akkużata bi qtil volontarju. Hija tinsab arrestata fil-ħabs ta’ Leon County.